বিএনপি থেকে কাশুর আওয়ামী লীগে যোগদান প্রসঙ্গে বাবু বলেন, ‘আড়াইহাজার উপজেলার সকল ইউনিয়ন পরিষদের চেয়ারম্যান, মেম্বাররা বিএনপির ভুল রাজনীতির পরিহার করে আওয়ামী লীগের সঠিক রাজনীতি ও উন্নয়নের রাজনীতির পক্ষে কাজ করেছে। কিন্তু যারা বিএনপির আমলে খুন খারাবি করেছে, মানুষ হত্যা করেছে, তাদের বিচার বিচারের গতিতে চলেছে। অপরাধী যে দলই করুক তার বিচার হয়েছে। এই রায় প্রমাণ করেছে দেশে আইনের শাসন আছে, অপরাধ করে কেউ পার পাবে না।’